Regularo pri la Koleghelpa Kaso de ILEI 
 
1.	La Koleghelpa Kaso (KhK) entenas mondonacojn por membrigo de nepagipovaj agantoj de ILEI. 
2.	Rajtas proponi membrigon per KhK:
2.1.	Donacinto kiu donacis sufiĉan sumon eksplicite por difinita persono aǔ kategorio de kandidatoj. 
2.2.	Estrarano, sekciestro, sekcio kaj reprezentanto de ILEI
2.3.	Alia Esperanta instanco laŭ peto de ILEI
3.	La proponoj kun sinprezentoj de la proponatoj atingu la Sekretarion aǔ Estraranon pri financo ĝis la 15-a de januaro de la koncerna jaro. Ĉiu propono estu motivigita laǔ la kriterioj:
3.1.	Nepagipovo ajnakaǔza. 
3.2.	Kontribuo fakta aǔ esperata al la interesoj de ILEI . 
4.	La Sekretario kaj Estrarano pri financo kolektas kaj pritraktas la proponojn kaj prezentas al la Estraro por decido en la limoj de disponebla mono en la kaso, indikante la proponintojn kaj motivojn. 
5.	La Prezidanto aǔ rajtigita estrarano voĉdonigas ĉiun proponon aparte ĝis la 15-a de februaro de la koncerna jaro. 
6.	Estu observataj deziroj de la donacintoj, se esprimitaj, al kiu estu donita la kolega helpo. 
7.	La membrigo validas por unu kalendara jaro, krom se donacinto donis la monon por certa persono por pli longa periodo.
Aprobita de la Estraro de ILEI en aǔgusto 2005 per interreta voĉdonado. 
Punkto 2.3 aldonita per estrara decido je 2005-11-17.